[{"text_idx": "#000000", "text": "Creu darlun digidol o gastell hynafol Holt"}, {"text_idx": "#000001", "text": "Disgrifiad, Cafodd y castell ei ail-greu gan ddefnyddio cofnodion hanesyddol"}, {"text_idx": "#000002", "text": "Cafodd y castell ei ail-greu gan ddefnyddio cofnodion hanesyddol"}, {"text_idx": "#000003", "text": "Does dim ond adfail ar o\u0302l o Gastell Holt erbyn hyn, ond mae cyfle i weld sut y byddai'r adeilad hynafol wedi edrych ganrifoedd yn o\u0302l, yn dilyn cynllun elusen."}, {"text_idx": "#000005", "text": "Roedd yn ddyluniad chwyldroadol pan gafodd ei adeiladu, ac yn safle pwysig tan ei ddymchwel yn yr 17eg ganrif."}, {"text_idx": "#000006", "text": "Gydag arian gan elusen y Castle Studies Trust, mae arbenigwyr wedi ail-greu'r castell yn ddigidol, i roi blas ar sut y byddai'r adeilad wedi edrych."}, {"text_idx": "#000007", "text": "Cafodd y dyluniad ei greu gyda chymorth cynlluniau hanesyddol, yn ogystal a\u0302 chanfyddiadau gwaith cloddio diweddar."}, {"text_idx": "#000008", "text": "Disgrifiad o\u2019r llun, Adfail yn unig sydd ar o\u0302l o'r castell erbyn hyn"}, {"text_idx": "#000009", "text": "Disgrifiad o\u2019r llun, Mae'r dyluniad newydd yn dangos sut y byddai'r castell wedi edrych o'r tu mewn a'r tu allan"}, {"text_idx": "#000010", "text": "Y canlyniad yw fideo digidol yn dangos y castell mewn manylder o'r tu allan a'r tu mewn."}, {"text_idx": "#000011", "text": "Dywedodd arweinydd y cynllun, Rick Turner: \"Mae wedi bod yn llawer o hwyl ceisio datrys diflaniad y castell enwog yma."}, {"text_idx": "#000012", "text": "\"Roedd rhaid i bob darn gwahanol o dystiolaeth gael ei asesu. Y pwysicaf yw'r hyn sy'n dal i fod ar y safle ei hun, yr adfeilion a'r hyn gafodd ei ddarganfod drwy gloddio yn ddiweddar.\""}, {"text_idx": "#000013", "text": "Ychwanegodd: \"Mae creu rhywbeth gweledol o'r hyn mae'r ffynonellau yn ei ddisgrifio wedi bod yn her. Rydyn ni'n gobeithio ein bod wedi gwneud cyfiawnder a'r castell trawiadol a chymhleth yma.\""}]